open-index/open-wikipedia-markdown huggingface dataset:
Κύπελλο Ελλάδος υδατοσφαίρισης γυναικών 2024

Το '''Κύπελλο Ελλάδος πόλο γυναικών''' της περιόδου 2023–24 ήταν η **7η** διοργάνωση στην ιστορία του θεσμού, και διεξήχθη με τη μορφή Φάιναλ-4 με τη συμμετοχή των τεσσάρων πρώτων ομάδων της Α1 κατηγορίας στο Κολυμβητήριο Λαιμού της Βουλιαγμένης. Κυπελλούχος αναδείχθηκε ο Εθνικός Πειραιώς για 1η φορά στην ιστορία του. 

## Φάιναλ-φορ
Το Φάιναλ-4 της διοργάνωσης διεξήχθη στο κολυμβητήριο Λαιμού της Βουλιαγμένης στις 10 και 11 Μαΐου 2024.

### Ημιτελικοί

### Τελικός

#### Διαδικασία Πέναλτι

# **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Καραμπέτσου **9–10**
# **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ελευθεριάδου (απόκρουση Σωτηρέλη) **9–10**
# **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Μιχαΐλοβιτς **9–11**
# **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Τριχά **10–11**
# **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Νίνου **10–12**
# **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Σιούτη **11–12**
# **[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Τέρνερ **11–13**
# **[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ξενάκη (δοκάρι) **11–13**

* **Διαιτητές:** Μπιράκης – Σπανούδης
* **Συνθέσεις:**
** 24x24εσ '''Εθνικός Πειραιώς''' (Στέφανος Λέανδρος): Σωτηρέλη 1, Καραμπέτσου 3 (1), Οικονόμου, Τέρνερ 1 (1), Μπέτα, Νίνου Ειρ. 3 (1), Χατζηκυριακάκη, Μπενέκου Άλκ., Μιχαϊλοβιτς 1, Κανετίδου, Μπενέκου Ιόλ., Τορνάρου Σ.1, Μαυρωτά Λ., Κατσιμπρή, Κλαψιανού
** **** (Δημήτρης Κραβαρίτης): Σταματοπούλου, Ελευθερία Πλευρίτου 3, Χυδηριώτη 2, Ελευθεριάδου 1, Τριχά (1), Ξενάκη 1, Σιούτη 1 (1), Μαργαρίτα Πλευρίτου, Σάντα, Βασιλική Πλευρίτου, Τζωρτζακάκη, Μυριοκεφαλιτάκη 1, Νίγκρο, Δρακωτού, Χριστοδούλου
* **Διακρίσεις:**
** **Πολυτιμότερη Παίκτρια (MVP):**  Ελένη Σωτηρέλη (Εθνικός Πειραιώς)
** **Καλύτερη τερματοφύλακας φάιναλ φορ:**  Ελένη Σωτηρέλη (Εθνικός Πειραιώς)
** **Πρώτη σκόρερ φάιναλ φορ:**  Αριάδνη Καραμπέτσου (Εθνικός Πειραιώς): 10 γκολ

## Παραπομπές


## Εξωτερικοί σύνδεσμοι - Πηγές
* Το αναλυτικό πρόγραμμα της διοργάνωσης και οι τηλεοπτικές μεταδόσεις
* «Σηματοδοτείται η νέα χρυσή εποχή του Εθνικού και με αυτόν τον ιστορικό τίτλο» (δηλώσεις, pics) koe.org.gr 

2024
Κατηγορία:Υδατοσφαίριση το 2023
Κατηγορία:Υδατοσφαίριση το 2024
Όρος Ρουάνγκ

Το **Ρουάνγκ** (*Ruang*) είναι ενεργό ηφαίστειο στο ηφαιστειακό τόξο των νησιών Σαγκίχε, βόρεια από το νησί Σουλαβέσι στην Ινδονησία. Αποτελείται από ένα νησί διαστάσεων 4 επί 5 χιλιομέτρων. Η κορυφή περιέχει έναν μερικό θόλο από λάβα και φτάνει σε ύψος 725 μέτρων.

## Γεωλογία
Η κορυφή του ηφαιστείου έχει ηφαιστειακούς θόλους που σχηματίστηκαν ως αποτέλεσμα δραστηριότητας το 1904. Έκτοτε, η ηφαιστειακή δραστηριότητα έχει παρατηρηθεί με το σχηματισμό θόλων λάβας και πυροκλαστικών ροών.  Το ηφαιστειακό νησί έχει διαστάσεις 4 επί 5 χιλιόμετρα.

## Εκρήξεις

### Προ του 21ου αιώνα
Τουλάχιστον 16 εκρήξεις έχουν καταγραφεί από το ηφαίστειο, με την πρώτη να συμβαίνει το 1808. Ο Δρ. Άντολφ Μέιερ ήταν μάρτυρας μιας μεγάλης έκρηξης το 1871. Το Ρουάνγκ δεν κατοικούνταν τότε, αλλά οι κάτοικοι του κοντινού Ταγουλαντάνγκ είχαν πολλές φυτείες στις πλαγιές του. Η έκρηξη τις κατέστρεψε εντός λίγων λεπτών και προκάλεσε τσουνάμι που κατέστρεψε το μεγαλύτερο μέρος του μεγάλου χωριού τους, που βρίσκεται στο Ταγούλανταγκ, απέναντι από το Ρουάνγκ. Οι περισσότεροι κάτοικοι του χωριού πνίγηκαν. Ο αριθμός των νεκρών εκτιμήθηκε ότι ήταν περίπου 300 έως 400.

### Απρίλιος 2024
Στις 16 Απριλίου 2024 στις 9:45 π.μ. (13:45 GMT) ξεκίνησε έκρηξη η οποία ανάγκασε πάνω από 800 ανθρώπους να εκκενώσουν το νησί. Μια ζώνη αποκλεισμού 4 χιλιομέτρων (2.5 μίλια) από τον κρατήρα δημιουργήθηκε και επεκτάθηκε αργότερα στα 6 χιλιόμετρα (3.7 μίλια). Στις 17 Απριλίου, οι αρχές ανέβασαν το επίπεδο συναγερμού του ηφαιστείου σε τέσσερα, το υψηλότερο στην Ινδονησία και εξέδωσαν συναγερμό για τσουνάμι, το οποίο οδήγησε σε εντολή εκκένωσης για τους 11.000 άτομα στο Ταγούλανταγκ, ώστε να μεταφερθούν στο Μανάντο στο Σούλαβεσι, επικαλούμενοι τον κίνδυνο της κατάρρευσης του ηφαιστείου στη θάλασσα. Η ηφαιστειακή στήλη έφτασε σε ύψος 18 χιλιομέτρων και διοξείδιο του θείου από το ηφαίστειο επεκτάθηκε σε έκταση 1.000 χλμ. και κάλυψε ολόκληρο το Βόρνεο τις 19 Απριλίου. Ωστόσο, τόσο η ποιότητα του επιφανειακού αέρα τόσο στο Σαμπάχ όσο και στο Σαραγουάκ δεν επηρεάστηκαν από την έκρηξη.  Η έκρηξη προκάλεσε επίσης το κλείσιμο του Διεθνούς Αεροδρομίου Σαμ Ρατουλάνγκι στο Μανάντο. Οι αεροπορικές εταιρείες από τη Δυτική Μαλαισία και τη Σιγκαπούρη ακύρωσαν τις πτήσεις τους προς το Σαμπάχ και το Σαράβακ στις 18 Απριλίου λόγω μειωμένης ορατότητας.  Η περιοχή Σιάου Ταγούλανταγκ Μπιάρο, όπου βρίσκεται το ηφαίστειο, κηρύχθηκε σε κατάσταση έκτακτης ανάγκης για 14 ημέρες. Τουλάχιστον 501 σπίτια και κτίρια καταστράφηκαν από την έκρηξη. 

Μετά από δύο εβδομάδες μειωμένης δραστηριότητας, το ηφαίστειο εξερράγη ξανά στις 30 Απριλίου, αναγκάζοντας το κλείσιμο του αεροδρομίου Σαμ Ρατουλάνγκι και άλλων αεροδρομίων μέχρι την επαρχία Γκοροντάλο. Η ηφαιστειακή στάχτη έφτασε μέχρι το Μανάντο.

## Παραπομπές


Κατηγορία:Ηφαίστεια της Ινδονησίας
Κατηγορία:Νησιά της Ινδονησίας
Ρομπέρ Λουί Αντράλ

Ο **Ρομπέρ Λουί Αντράλ** (γαλλ. *Robert Louis Antral*, 13 Ιουλίου 1895 – 7 Ιουνίου 1939) ήταν Γάλλος ζωγράφος και οξυγράφος.

Ο Αντράλ γεννήθηκε στην πόλη Σαλόν-αν-Σαμπάνι της βορειοανατολικής Γαλλίας. Κέρδισε τον Πολεμικό Σταυρό για τη γενναιότητά του ως στρατιώτης στον Α΄ Παγκόσμιο Πόλεμο και το Έπαθλο Μπλούμενταλ το 1926 για το καλλιτεχνικό του έργο. Ο Αντράλ πέθανε στο Παρίσι σε ηλικία 43 ετών.

Ζωγραφικά έργα του Αντράλ υπάρχουν σήμερα στα εξής μουσεία και πινακοθήκες:

* Μουσείο σύγχρονης τέχνης της πόλεως των Παρισίων
* Μουσείο καλών τεχνών και αρχαιολογίας του Σαλόν-αν-Σαμπάνι
* Μουσείο καλών τεχνών της Νάντης
* Πινακοθήκη Χουίτγουορθ του Μάντσεστερ
* Μουσείο της Λωζάνης
* Μουσείο του Αλγερίου
* Μουσείο Μπιλμπάο

## Παραπομπές


## Πηγές
* Το λήμμα «Aντράλ Ροβέρτος» στη *Νέα Ελληνική Εγκυκλοπαίδεια* «Χάρη Πάτση», τόμος 6

Κατηγορία:Γάλλοι ζωγράφοι του 20ού αιώνα
Ερνέστ Ρενάν

**Ο Ζοζέφ Ερνέστ Ρενάν** ( 27 Φεβρουαρίου 1823 - 2 Οκτωβρίου 1892)  ήταν Γάλλος Ανατολιστής και μελετητής, ο οποίος έγραψε για τις Σημιτικές γλώσσες και πολιτισμούς. Ήταν, επίσης, ιστορικός των θρησκειών, φιλόλογος, φιλόσοφος, Βιβλικός μελετητής και κριτικός. 

## Έργα
Έγραψε έργα για την καταγωγή του πρώιμου Χριστιανισμού, και υιοθέτησε δημοφιλείς πολιτικές θεωρίες, ειδικά σχετικά με τον εθνικισμό, την εθνική ταυτότητα και την υποτιθέμενη υπεροχή των Λευκών πάνω σε άλλες ανθρώπινες "φυλές". Ο Ρενάν είναι γνωστός ως ένας από τους πρώτους μελετητές που προωθούσαν την αμφισβητούμενη Θεωρία των Χαζάρων, η οποία θεωρούσε ότι οι Εβραίοι Ασκενάζι ήταν απόγονοι των Χαζάρων, τουρκικών λαών που είχαν υιοθετήσει την εβραϊκή θρησκεία  και υποτίθεται ότι μετανάστευσαν στην κεντρική και ανατολική Ευρώπη μετά την κατάρρευση του Χανάτου τους .

## Επιδράσεις
Με τεράστια επιρροή στη διάρκεια της ζωής του, ο Ρενάν εγκωμιάστηκε μετά το θάνατό του ως ενσάρκωση του προοδευτικού πνεύματος στη δυτική κουλτούρα. Ο Ανατόλ Φρανς έγραψε ότι ο Ρενάν ήταν η ενσάρκωση της νεωτερικότητας. Τα έργα του Ρενάν διαβάστηκαν και εκτιμήθηκαν από πολλές από τις κορυφαίες λογοτεχνικές προσωπικότητες της εποχής, συμπεριλαμβανομένων των Τζέιμς Τζόυς, Μαρσέλ Προυστ, Μάθιου Άρνολντ, Ίντιθ Γουόρτον και Σαρλ-Ωγκυστέν Σαιντ-Μπεβ. Ένας από τους μεγαλύτερους θαυμαστές του ήταν ο Μανουέλ Γκονζάλες Πράντα (Manuel González Prada) στο Περού, ο οποίος πήρε το έργο του *Η ζωή του Ιησού* ως βάση για τον αντικληρικαλισμό του. Στο έγγραφό του τού 1932 «Το δόγμα του φασισμού», ο Ιταλός δικτάτορας Μπενίτο Μουσολίνι επικρότησε τις αντιληπτές «προφασιστικές διαισθήσεις» σε ένα τμήμα των «Διαλογισμών» του Ρενάν, που επιχειρηματολογούσε κατά της δημοκρατίας και των ατομικών δικαιωμάτων ως «χιμαιρικά» και εγγενώς αντίθετα με τα «σχέδια της φύσης».

## Παραπομπές


## Εξωτερικοί σύνδεσμοι
* 
* 
* Works by Ernest Renan at JSTOR
* ''What is a Nation?'' – Renan's most famous lecture in English translation
* The history of the origins of Christianity Cornell University Library Historical Monographs Collection.  {Reprinted by} Cornell University Library Digital Collections
* Société des Études renaniennes (Ernest Renan's Society website)
* 

Κατηγορία:Μέλη της Ουγγρικής Ακαδημίας Επιστημών
Κατηγορία:Μέλη της Βαυαρικής Ακαδημίας Επιστημών
Κατηγορία:Γάλλοι ακαδημαϊκοί
Κατηγορία:Μεγάλοι Αξιωματικοί της Λεγεώνας της Τιμής
Κατηγορία:Γάλλοι φιλόλογοι
Κατηγορία:Γάλλοι οριενταλιστές
Κατηγορία:Γάλλοι κριτικοί της λογοτεχνίας
Κατηγορία:Καθηγητές του Κολλεγίου της Γαλλίας
Κατηγορία:Βιβλικές σπουδές
Κατηγορία:Αντισημιτισμός στη Γαλλία
Κατηγορία:Γάλλοι συγγραφείς του 19ου αιώνα
Κατηγορία:Λήμματα που περιέχουν κείμενο στα γαλλικά
Μισέλ Ψυχάρης

Ο **Μισέλ Ψυχάρη**, ήταν Γάλλος δημοσιογράφος και γιος του Γιάννη Ψυχάρη.

## Βιογραφία
Γεννημένος στις  Μαιου 1887 στο 5ο διαμέρισμα του Παρισιού, ήταν γιος του Γιάννη Ψυχάρη και αδελφός του Ερνέστου Ψυχάρη. Το πλήρες όνομα του ήταν Μισέλ Ιωάννης Αρνόλ Νικόλαος Ψυχάρης. Ο παππούς του από την πλευρά της μητέρας του ήταν ο Ερνέστ Ρενάν. Παντρεύτηκε τη Σουζάν Φρανς, κόρη του Ανατόλ Φρανς, με την οποία απέκτησε έναν γιο τον Λουσιέν Ψυχάρη. Εργάστηκε ως δημοσιογράφος στο περιοδικό *[[Γκιλ Μπλας|Gil Blas]]* από το 1908 έως το 1909 και στη συνέχεια στο *[[L'Illustration]]* από το 1910 έως το 1914. Πολιτεύτηκε με το γαλλικό κόμμα Action Française  , .

Κατά τη διάρκεια του Α' Παγκοσμίου Πολέμου προήχθη σε ανθυπολοχαγό  37 Γαλλικό Σύνταγμα Πεζικού , όπου έλαβε δύο εύσημες μνείες  :Πέθανε από τα τραύματά του από οβίδα στις  Απριλίου 1917 στο νοσοκομείο La Veuve. Είναι θαμμένος στο στρατιωτικό νεκροταφείο La Veuve, κοντά στο Σαλόν-αν-Σαμπάνι. Του απονεμήθηκε μεταθανάτια ο Σταυρός του Ιππότη της Λεγεώνας της Τιμής .

## Διακρίσεις

* Chevalier de la Légion d'honneur

## Δημοσιεύσεις

* *Αιτιολογημένο ευρετήριο της μυθολογίας του Οράτιου* (1904)
* *Τα παίγνια του Γαργαντούα* (1904)
* *Ανάμεσα στους αθλητές* (1913)

## Σημειώσεις και παραπομπές


## Βιβλιογραφία

* 
* Charles Maurras, « Michel Psichari », dans Tombeaux, Nouvelle Librairie nationale, 1921 (lire en ligne), p. 228-231

Κατηγορία:Ιππότες της Λεγεώνας της Τιμής
Κατηγορία:Γάλλοι δημοσιογράφοι
Παναγιώτα Σταθοπούλου

Η **Παναγιώτα Σταθοπούλου** (1926-1943) ήταν μαθήτρια Γυμνασίου και μέλος της ΕΠΟΝ. Σκοτώθηκε από γερμανικό τανκ κατά τη μεγάλη Πανεθνική διαδήλωση της Αθήνας στις 22 Ιουλίου 1943.

## Βιογραφία
Η Παναγιώτα Σταθοπούλου γεννήθηκε το 1926 στη Νέα Υόρκη. Οι γονείς της ήταν από το Μεγάλο Χωριό Ευρυτανίας και είχαν μεταναστεύσει στις ΗΠΑ λίγα χρόνια πριν.
Στις αρχές της δεκαετίας του 30 η οικογένεια Σταθοπούλου επέστρεψε στην Ελλάδα και εγκαταστάθηκε στην Αθήνα στη συνοικία του Γκύζη, όπου η Παναγιώτα πήγε στο δημοτικό σχολείο και αργότερα στο Γυμνάσιο.

Κατά τη διάρκεια των Γυμνασιακών της χρόνων, παράλληλα εργαζόταν για να ενισχύσει οικονομικά την οικογενειά της. Από την αρχή της Κατοχής ανέπτυξε αντιστασιακή δράση και έγινε μέλος της ΟΚΝΕ, ενώ το 1943 εντάχθηκε στην ΕΠΟΝ.

Στη μεγαλειώδη διαδήλωση στις 22 Ιούλη 1943 στην Αθήνα για να μην προσαρτηθεί η Κεντρική Μακεδονία στην Βουλγαρική ζώνη κατοχής, κρατώντας μία μεγάλη ελληνική σημαία στην κορυφή της πορείας στην λεωφόρο Πανεπιστημίου, έξω από την Τράπεζα της Ελλάδας, πυροβολήθηκε από γερμανικό τανκ, που στη συνέχεια πέρασε πάνω από το σώμα της.

Στην ίδια διαδήλωση σκοτώθηκαν και οι επονίτισες Όλγα Μπακόλα και η Κούλα Λίλη.
Σήμερα, στο χωριό καταγωγής της, το Μεγάλο Χωριό υπάρχει το άγαλμά της. Επίσης, στην Τράπεζα της Ελλάδος στην οδό Πανεπιστημίου υπάρχει εντοιχισμένη πλάκα με το όνομά το δικό της και της Λίλη.

## Πηγές
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Το ΚΚΕ στον ιταλοελληνικό πόλεμο 1940-41, εκδόσεις Σύγχρονη Εποχή, Αθήνα 2015

## Παραπομπές


Κατηγορία:Έλληνες κομμουνιστές
Κατηγορία:Εκτελεσθέντες
Κατηγορία:Μέλη της ΕΠΟΝ
Remove before flight

[δεξιά|μικρογραφία| Μια κορδέλα ''remove before flight (αφαίρεση πριν από την πτήση)'' στον εξοπλισμό προσγείωσης ενός [Κονκόρντ|Concorde]]
μικρογραφία| Ένα μπρελόκ ''remove before flight''
Η ένδειξη «Αφαίρεση πριν από την πτήση» ή «Αφαιρέστε πριν από την πτήση» (**Remove before flight**) είναι μια προειδοποίηση ασφαλείας που εμφανίζεται συχνά σε αφαιρούμενα εξαρτήματα αεροσκαφών και διαστημοπλοίων, συνήθως με τη μορφή κόκκινης κορδέλας, για να υποδείξει ότι μια συσκευή, όπως ένα προστατευτικό κάλυμμα ή ένας πείρος για την αποτροπή της κίνησης μηχανικών μερών, χρησιμοποιείται μόνο όταν το αεροσκάφος βρίσκεται στο έδαφος (σταθμευμένο ή τροχοδρομούμενο). Στα μικρά αεροσκάφη γενικής αεροπορίας, αυτό μπορεί να περιλαμβάνει ένα κάλυμμα σωλήνα pitot ή μια κλειδαριά ελέγχου. Η προειδοποίηση εμφανίζεται μόνο στα αγγλικά. Παρόμοιες κορδέλες με την ένδειξη "Pull to arm" ή παρόμοια μηνύματα χρησιμοποιούνται σε πυραύλους και άλλα οπλικά συστήματα που δεν είναι τοποθετημένα σε αεροσκάφη.

Τα εξαρτήματα Remove-before-flight (που αφαιρούνται πριν από την πτήση) αναφέρονται συχνά ως "αντικείμενα κόκκινης ετικέτας". Συνήθως, το πλήρωμα εδάφους διαθέτει έναν κατάλογο ελέγχου των στοιχείων που πρέπει να αφαιρεθούν πριν από την πτήση. Ορισμένες λίστες ελέγχου απαιτούν την επισύναψη της κορδέλας ή της ετικέτας στη λίστα ελέγχου για να επαληθευτεί ότι έχει αφαιρεθεί. Η μη αφαίρεση ενός εξαρτήματος με ετικέτα έχει προκαλέσει αεροπορικά δυστυχήματα (συντριβή αεροσκαφών), όπως αυτή της πτήσης 603 της Aeroperú και, το 1975, ενός αεροσκάφους Pilatus PC-6 Porter της Royal Nepal Airlines που μετέφερε τη σύζυγο και την κόρη του Sir Edmund Hillary . 

## Αντικείμενα κόκκινης ετικέτας
Τα αντικείμενα κόκκινης ετικέτας περιλαμβάνουν συνήθως:

* Πείροι καθίσματος εκτοξευτήρα
* Κλειδαριές gust
* Τεμάχια εισαγωγής/Εισαγωγής
* Πείροι του συστήματος προσγείωσης
* Καλύμματα σωλήνων Pitot

## Αναφορές

Κατηγορία:Αγγλικές φράσεις
Κατηγορία:Αεροπορική ορολογία
NGC 1537

Ο **[[Νέος Γενικός Κατάλογος|NGC]] 1537** είναι ελλειπτικός γαλαξίας ο οποίος απέχει περίπου 64 εκατομμύρια έτη φωτός και βρίσκεται στον αστερισμό Ηριδανό. Βρίσκεται νοτίως του ουράνιου ισημερινού και τον ανακάλυψε ο αστρονόμος Τζων Χέρσελ (John Herschel) το 1835. Έχει ενεργό γαλαξιακό πυρήνα και εντός του υπάρχει επίσης υπερμαζική μελανή οπή.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηριδανός (αστερισμός)
Κατηγορία:Ενεργοί γαλαξίες
1537
14695
-05-11-005
Αντράμ

Το **Αντράμ** (γαλλ. *Entrammes*) είναι κοινότητα της Γαλλίας στον Νομό Μαγιέν, στη διοικητική Περιοχή του Λίγηρα. Το καθαυτό Αντράμ είναι μικρή κωμόπολη, με πληθυσμό 2.262 κατοίκους το 2021. Το υψόμετρο της κοινότητας πάνω από την επιφάνεια της θάλασσας είναι μόλις 33 μέτρα στο χαμηλότερο σημείο και 108 μέτρα στο υψηλότερο, με μεσοσταθμική τιμή τα 50 μέτρα. Βρίσκεται περί τα 4 χιλιόμετρα δυτικά του χωριού Παρνέ-συρ-Ροκ και επίσης 4 χιλιόμετρα νοτίως του Αεροδρομίου Λαβάλ-Αντράμ της πόλεως Λαβάλ. 

## Εικόνες

Αρχείο:Entrammes-comune.JPG|Το παλαιό Δημαρχείο του Αντράμ
Αρχείο:Port-du-salut.JPG|Το Αββαείο του Πορ-ντυ-Σαλύ πάνω στον ποταμό Μαγιέν
Αρχείο:Mayenne Entrammes salle chaude.JPG|Τα Ρωμαιογαλατικά λουτρά του Αντράμ
Αρχείο:Chiesa-entrammes.JPG|Ο ενοριακός ναός του Αγίου Στεφάνου


## Παραπομπές


## Πηγές
* Το λήμμα «Aντράμμ» στη *Νέα Ελληνική Εγκυκλοπαίδεια* «Χάρη Πάτση», τόμος 6

Αντραμ
Ευγνώμων ληστής

O **Ευγνώμων ληστής** (όπως επεκράτησε στην Ορθόδοξη παράδοση) ή ο **μετανοήσας ληστής**, **ο καλός ληστής** ή **«ο λήστής επί του σταυρού»** είναι ο ένας από τους δύο ληστές που αναφέρει χωρίς τα ονόματά τους ο Ευαγγελιστής Λουκάς στην περιγραφή της Σταυρώσεως του Ιησού Χριστού στην Καινή Διαθήκη. Το *[[Κατά Λουκάν Ευαγγέλιον]]* γράφει ότι ζήτησε από τον Ιησού να τον «θυμηθεί» όταν έρθει στη βασιλεία του. Ο άλλος, ως αμετανόητος ληστής, προκαλεί τον Ιησού να σώσει τον εαυτό του και εκείνους προκειμένου να αποδείξει ότι είναι ο Μεσσίας.

Ο ευγνώμων ληστής τιμάται ως άγιος (και μάλιστα ο πρώτος που αγιοποιήθηκε, από τον ίδιο τον Χριστό στον Γολγοθά). Η Ρωμαιοκαθολική Εκκλησία εορτάζει τη μνήμη του στις 25 Μαρτίου κάθε έτους, μαζί με τη μεγάλη εορτή του Ευαγγελισμού, επειδή κατά την αρχαία χριστιανική παράδοση ο Χριστός (και επομένως και ο μετανοήσας ληστής) σταυρώθηκαν και πέθαναν την επέτειο της Ενσαρκώσεως του Χριστού. Η Ορθόδοξη Εκκλησία τιμά τη μνήμη του κάθε Μεγάλη Παρασκευή, όπως αναφέρεται μετά το μηνολόγιο στην Ακολουθία των Αγίων Παθών.

Το απόκρυφο *[[Ευαγγέλιο του Νικοδήμου]]* αναφέρει τον ευγνώμονα ληστή με το όνομα **Δισμάς**, το οποίο αποδέχεται και η Ρωμαιοκαθολική Εκκλησία και συναντάται και ως **Δυσμάς** ή και **Dimas** στην ισπανική και την πορτογαλική γλώσσα. Σε άλλες παραδόσεις συναντώνται άλλα ονόματα του Ευγνώμωνος ληστή:

* Στην Κοπτική παράδοση και στη *Διήγηση του [[Ιωσήφ ο από Αριμαθαίας|Ιωσήφ του από Αριμαθαίας]]*, λέγεται ότι ονομαζόταν **Δημάς**.
* Στον *[[Codex Colbertinus]]* ονομάζεται **Ζοαθάμ** ή **Ζοαθάν**, που σημαίνει όμως απλώς «ο δεξιός».
* Στο Αραβικό Ευαγγέλιο της νηπιακής ηλικίας αποκαλείται **Τίτος**.
* Στη Ρωσική Ορθόδοξη παράδοση τον αποκαλούν **Ραχ**.

## Δείτε επίσης
* Γεστάς  ο άλλος ληστής που συσταυρώθηκε με τον Χριστό
* Άγια Πάθη

## Παραπομπές


## Εξωτερικοί σύνδεσμοι

* Ο «Άγιος Δισμάς» – στη *Freebase*

Κατηγορία:Χριστιανοί άγιοι από την Καινή Διαθήκη
Κατηγορία:Χριστιανοί άγιοι του 1ου αιώνα
Κατηγορία:Θρησκευτική λαογραφία
Κατηγορία:Εκτελεσθέντες για ποινικά εγκλήματα
Ουίλλιαμ Λάνγκλαντ

Ο **Ουίλλιαμ Λάνγκλαντ** (αγγλικά: William Langland, περίπου 1330 - 1387) ήταν ένας από τους σημαντικότερους  Άγγλους ποιητές του Μεσαίωνα. Θεωρείται ο συγγραφέας του αλληγορικού αφηγηματικού ποιήματος *[[Πιρς Πλόουμαν]],* γραμμένο από το 1360 έως το 1387 στη μέση αγγλική γλώσσα, που αναφέρεται σε θρησκευτικά, πολιτικά και κοινωνικά ζητήματα της αγγλικής κοινωνίας του 14ου αιώνα σε σύμβολα και εικόνες που μπορούσαν να γίνουν κατανοητά από τον κόσμο. 

## Βιογραφικά στοιχεία
Λίγα είναι γνωστά για τη ζωή του Λάνγκλαντ και προέρχονται μόνο από το έργο που του αποδίδεται:*[[Πιρς Πλόουμαν]],* το οποίο μαζί με τις ''Ιστορίες του Καντέρμπερι'' (1387-1400) του Τζέφρι Τσώσερ, την ιπποτική μυθιστορία αγνώστου συγγραφέα *[[Ο σερ Γκαουέιν και ο Πράσινος Ιππότης]]* και το ιστορικό έργο *[[Βρούτος (Λέιαμον)|Βρούτος]]* του Λέιαμον, είναι τα σημαντικότερα έργα της Μεσαιωνικής Αγγλικής γραμματείας.

Γενικά πιστεύεται ότι ο Λάνγκλαντ γεννήθηκε στα δυτικά Μίντλαντς στις αρχές της δεκαετίας του 1330. Η καταγωγή του εικάζεται από τη διάλεκτο ενός από τα χειρόγραφα του *Πιρς Πλόουμαν*. Το κείμενο περιέχει επίσης αναφορά στους λόφους Μάλβερν, ένα τοπίο στο νοτιοδυτικό Γουόρστερσερ της Αγγλίας, κάτι που υποδηλώνει κάποια σύνδεση με την περιοχή. Με βάση τη μορφή και το περιεχόμενο του *Πιρς Πλόουμαν*, ο Λάνγκλαντ πιθανότατα έζησε στα δυτικά Μίντλαντς, κοντά στους λόφους Μάλβερν, αν και οι αναφορές στο ποίημα υποδηλώνουν ότι γνώριζε επίσης το Λονδίνο. Ο Λάνγκλαντ πιθανότατα είχε κάποια ανώτερη εκπαίδευση, λαμβάνοντας υπόψη τις ιδιαίτερες γνώσεις του για πολλά θέματα, που εκτείνονται από τους νόμους μέχρι την πολιτική και τη θρησκεία. Πιθανότατα ήταν κληρικός. Το έτος θανάτου του μπορεί να προσδιοριστεί μόνο έμμεσα. Ένα χειρόγραφο του 1387 αναφέρει τον πρόσφατο θάνατο του συγγραφέα.

Συνολικά, ωστόσο, όλες οι πληροφορίες για τη ζωή του Λάνγκλαντ στα χειρόγραφα του *Πιρς Πλόουμαν* πρέπει να αντιμετωπίζονται με προσοχή, καθώς αυτό το έργο είναι αλληγορικό και δεν είναι δυνατό να γίνει σαφής διάκριση μεταξύ του χαρακτήρα του Πλόουμαν και του συγγραφέα.

Η παλαιότερη αναφορά του Ρομπέν των Δασών με το όνομα μπορεί να βρεθεί σε ένα από τα χειρόγραφα του Πιρς Πλόουμαν.

## Παραπομπές


Κατηγορία:Άγγλοι ποιητές
Βραβείο BAFTA Καλύτερης Σκηνοθεσίας

Το **Βραβείο BAFTA Καλύτερης Σκηνοθεσίας**, κάποτε γνωστό ως Βραβείο Σκηνοθετικών Επιτευγμάτων Ντέιβιντ Λιν, είναι ένα βραβείο της Βρετανικής Ακαδημίας Κινηματογράφου (BAFTA) που απονέμεται ετησίως σε έναν σκηνοθέτη για μια συγκεκριμένη ταινία.

Η BAFTA είναι ένας βρετανικός οργανισμός που διοργανώνει ετήσιa βραβεία για τον κινηματογράφο, την τηλεόραση, τις παιδικές ταινίας και τα διαδραστικά μέσα ενημέρωσης. Από το 1968, επιλεγμένες ταινίες έχουν τιμηθεί με το βραβείο BAFTA Καλύτερης Σκηνοθεσίας στην ετήσια τελετή.

Στις ακόλουθες λίστες, οι τίτλοι και τα ονόματα με **έντονα γράμματα** και κίτρινο φόντο είναι οι νικητές και οι παραλήπτες αντίστοιχα. Νικητής είναι επίσης το πρώτο όνομα που αναφέρεται σε κάθε κατηγορία.

## Ιστορία
Το βραβείο ήταν παλιότερα γνωστό ως Βραβείο Σκηνοθετικών Επιτευγμάτων Ντέιβιντ Λιν προς τιμή του Βρετανού σκηνοθέτη Ντέιβιντ Λιν.

Δεν υπάρχουν αρχεία που να δείχνουν υποψηφιότητες ή νικητές για αυτό το βραβείο στα 39α Βραβεία που απονεμήθηκε το 1986 στις ταινίες που κυκλοφόρησαν το 1985.

## Νικητές και υποψήφιοι

### Δεκαετία του 1960

### Δεκαετία του 1970

### Δεκαετία του 1980

### Δεκαετία του 1990

### Δεκαετία του 2000

### Δεκαετία του 2010

### Δεκαετία του 2020

## Πολλαπλές νίκες
 

; 2 νίκες

* Γούντι Άλεν
* Τζόελ Κοέν
* Αλφόνσο Κουαρόν
* Ανγκ Λι
* Λουί Μαλ
* Άλαν Πάρκερ
* Ρόμαν Πολάνσκι
* Τζον Σλέσιντζερ
* Πίτερ Γουέαρ

## Δείτε επίσης

* Όσκαρ Καλύτερης Σκηνοθεσίας
* Χρυσή Σφαίρα Καλύτερης Σκηνοθεσίας

## Παραπομπές


Κατηγορία:Κινηματογραφικά βραβεία στο Ηνωμένο Βασίλειο
Κομητεία Κολούμπια (Φλόριντα)

Η **Κομητεία Κολούμπια** (αγγλικά: *Columbia County*) είναι κομητεία που βρίσκεται στο βόρειο κεντρικό τμήμα της 
πολιτείας της Φλόριντα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 69.698 κάτοικοι, από 67.531 στην απογραφή του 2010.  Έδρα της κομητείας είναι το Λέικ Σίτυ. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,070 τ.χλμ, εκ των οποίων 2,060 τ.χλμ είναι στεριά και 9,9 τ.χλμ (0,5%) καλύπτονται από ύδατα (λίμνες, ποτάμια). 
### Γειτονικές κομητείες
* Κομητεία Έτσολς, Τζόρτζια (βόρεια)
* Κομητεία Κλιντς, Τζόρτζια (βορειοανατολικά)
* Κομητεία Μπέικερ (ανατολικά)
* Κομητεία Γιούνιον (νοτιοανατολικά)
* Κομητεία Αλάτσουα (νότια)
* Κομητεία Γκίλκριστ (νοτιοδυτικά)
* Κομητεία Σουάννι (δυτικά)
* Κομητεία Χάμιλτον (βορειοδυτικά)

## Παραπομπές


Κατηγορία:Κομητείες της Φλόριντα
Κομητεία Κολούμπια (Τζόρτζια)

Η **Κομητεία Κολούμπια** (αγγλικά: *Columbia County*) είναι κομητεία που βρίσκεται στο ανατολικό κεντρικό τμήμα της πολιτείας της Τζόρτζια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 156.010 κάτοικοι.  Η νόμιμη έδρα κομητείας είναι το Άπλινγκ,  αλλά η *[[ντε φάκτο]]* έδρα της κυβέρνησης της κομητείας είναι το Έβανς. 
## Ιστορία
 
Η κομητεία ήταν η 12η που σχηματίστηκε στη Τζόρτζια, και δημιουργήθηκε με πράξη του Νομοθετικού Σώματος της Τζόρτζια στις 10 Δεκεμβρίου 1790, από την κομητεία Ρίτσμοντ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 800 τ.χλμ, εκ των οποίων 750 τ.χλμ είναι στεριά και 49 τ.χλμ (5,7%) καλύπτονται από ύδατα (λίμνες, ποτάμια).  
### Γειτονικές κομητείες

* Κομητεία ΜακΚόρμικ, Νότια Καρολίνα (βόρεια)
* Κομητεία Έτζφιλντ, Νότια Καρολίνα (βορειοανατολικά)
* Κομητεία Ρίτσμοντ (νοτιοανατολικά)
* Κομητεία ΜακΝτάφι (δυτικά)
* Κομητεία Λίνκολν (βορειοδυτικά)

## Παραπομπές


 
Κατηγορία:Κομητείες της Τζόρτζια
Κομητεία Κολούμπια (Πενσυλβάνια)

Η **Κομητεία Κολούμπια** (αγγλικά: *Columbia County*) είναι κομητεία που βρίσκεται στην Κοινοκοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν
64.727 κάτοικοι.  Έδρα της κομητείας του είναι το Μπλούμσμπουργκ.  Η κομητεία δημιουργήθηκε στις 22 Μαρτίου 1813, από τμήμα της κομητείας Νόρθμπερλαντ. Πήρε το όνομα της από τον Χριστόφορο Κολόμβο. Είναι μέρος της περιοχής της Κεντρικής Πενσυλβάνια της πολιτείας.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,300 τ.χλμ , εκ των οποίων 1,280 τ.χλμ  είναι στεριά και 19,0 τ.χλμ (1,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Πενσυλβάνια
Κομητεία Κολούμπια (Ουάσινγκτον)

Η **Κομητεία Κολούμπια** (αγγλικά: *Columbia County*) είναι κομητεία που βρίσκεται στην πολιτεία της Ουάσινγκτον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 3.952 κάτοικοι,  που την καθιστά τη δεύτερη λιγότερο πυκνοκατοικημένη κομητεία στην Ουάσιγκτον. Η έδρα της κομητείας και η μεγαλύτερη πόλη είναι το Ντέιτον. Η κομητεία δημιουργήθηκε από την κομητεία Γουάλλα Γουάλλα στις 11 Νοεμβρίου 1875,  και πήρε το όνομά της από τον ποταμό Κολούμπια (ο οποίος όμως δεν ρέει μέσα από την κομητεία).  

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2,260 τ.χλμ, εκ των οποίων 2,250 τ.χλμείναι στεριά και 10,0 τ.χλμ (0,6%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Ουάσινγκτον
Κομητεία Κολούμπια (Νέα Υόρκη)

Η **Κομητεία Κολούμπια** (αγγλικά: *Columbia County*) είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 61.570 κάτοικοι.  Η έδρα της κομητείας είναι το Χάντσον.  Το όνομα της κομητείας προέρχεται από τη λατινική γυναικεία μορφή του επωνύμου του Χριστόφορου Κολόμβου, που ήταν την εποχή του σχηματισμού της κομητείας μια δημοφιλής πρόταση για το όνομα των Ηνωμένων Πολιτειών.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,680 τ.χλμ, εκ των οποίων 1,640 τ.χλμ είναι στεριά και 39 τ.χλμ (2,1%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Νέας Υόρκης
Κομητεία Κολούμπια (Άρκανσο)

Η **Κομητεία Κολούμπια** (αγγλικά: *Columbia County*) είναι κομητεία που βρίσκεται στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 22.801 κάτοικοι.  Έδρα της κομητείας είναι η Μανόλια.  Η κομητεία ιδρύθηκε στις 17 Δεκεμβρίου 1852 και πήρε το όνομα της από τον Χριστόφορο Κολόμβο. Το 2014, οι ψηφοφόροι ανέτρεψαν μια 71χρονη απόφαση απαγόρευσης πώλησης αλκοολούχων ποτών στην κομητεία. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,990 τ.χλμ, εκ των οποίων 1,988 τ.χλμ είναι στεριά και 2,0 τ.χλμ (0,1%) καλύπτονται από ύδατα (λίμνες, ποτάμια).  Η κομητεία Κολούμπια βρίσκεται στο Νότιο Αρκάνσο. Η κομητεία Κολούμπια, μαζί με την κομητεία Γιούνιον φιλοξενεί τα μεγαλύτερα αποθέματα βρωμίου στις Ηνωμένες Πολιτείες.
## Παραπομπές


Κατηγορία:Κομητείες του Άρκανσο
Διαστημικά Καλάθια: Η Νέα Γενιά

Το ***Διαστημικά Καλάθια: Η Νέα Γενιά*** (αγγλικά: ***Space Jam: A New Legacy***) είναι αμερικανική αθλητική κωμωδία ζωντανής δράσης/κινουμένων σχεδίων του 2021 και το αυτόνομο σικουέλ της ταινίας του 1996 *[[Διαστημικά καλάθια]]*. Στην ταινία πρωταγωνιστεί ο Λεμπρόν Τζέιμς.

## Κυκλοφορία
Η ταινία έκανε πρεμιέρα στις 12 Ιουλίου του 2021 στο Λος Άντζελες και στις 16 Ιουλίου του 2021 από την Warner Bros. Στην Ελλάδα, η ταινία κυκλοφόρησε στις 15 Ιουλίου του 2021 από την Tanweer.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2020
Κατηγορία:Αμερικανικές αθλητικές ταινίες
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες κινουμένων σχεδίων
Κατηγορία:Αγγλόφωνες ταινίες
Κατηγορία:Ταινίες σίκουελ
Κατηγορία:Ταινίες παραγωγής Warner Bros.
Κατηγορία:Ταινίες κινουμένων σχεδίων της Warner Bros.
Κατηγορία:Ταινίες παραγωγής Warner Bros. Animation
Κατηγορία:Ταινίες παραγωγής Warner Bros. Pictures Animation
Κατηγορία:Ταινίες Looney Tunes
Κατηγορία:Διαστημικά καλάθια
Κατηγορία:Ταινίες σε παραγωγή Ράιαν Κούγκλερ
Κατηγορία:Ταινίες του 2021
Γκιούλα Αντράσι ο Νεότερος

Ο **κόμης Γκιούλα Αντράσι του Τσικσεντκιράλι και του Κρασναχόρκα** (*Andrássy Gyula de Csíkszentkirály et Krasznahorka*, 30 Ιουνίου 1860 – 11 Ιουνίου 1929), εξελληνισμένα **Ιούλιος Αντράσσυ**, ήταν Ούγγρος πολιτικός, ο δεύτερος γιος του κόμη Γκιούλα Αντράσι του πρεσβύτερου, πρωθυπουργού της Ουγγαρίας και υπουργού Εξωτερικών της Αυστροουγγαρίας.

Ο νεότερος Αντράσι έγινε υφυπουργός στην κυβέρνηση Σάντορ Βέκερλε το 1892 και το 1893 έγινε Υπουργός Παιδείας, ενώ τον Ιούνιο του 1894 διορίσθηκε υπουργός «παρά τω Βασιλεί». Το 1898, μαζί με τον πρωτότοκο αδελφό του, απεχώρησαν από το Φιλελεύθερο Κόμμα, αλλά επέστρεψαν σε αυτό μετά την πτώση της κυβερνήσεως Μπάνφυ. Το 1905 ήταν ένας από τους επικεφαλής της συμμαχίας που επέφερε την πτώση της φιλελεύθερης κυβερνήσεως Τίσα. Το 1906 έγινε Υπουργός Εσωτερικών στη συμβιβαστική νέα κυβέρνηση του Βέκερλε, μέχρι την πτώση της το 1909.

Το 1912 αντιπροσώπευσε την Αυστροουγγρική Αυτοκρατορία στη διπλωματική προσπάθεια για την αποτροπή του πολέμου στα Βαλκάνια. Το 1918 ανεκήρυξε τη συμμαχία με την ηττημένη στον Α΄ Παγκόσμιο Πόλεμο Γερμανία, επιχειρώντας να συνάψει ξεχωριστή συνθήκη ειρήνης, παραιτούμενος όταν απέτυχε. Εξελέγη ανεξάρτητος βουλευτής το 1920 και κατόπιν ηγήθηκε του «Χριστιανικού Εθνικού Κόμματος».

Ο Αντράσι ο νεότερος υπήρξε και συγγραφέας, με κυριότερο έργο το *Ungarns Ausgleich mit Österreich vom Jahre 1867* (γερμ. έκδ. Λειψία 1897).

## Παραπομπές


## Πηγές
* Το λήμμα «Άντρασσυ, Ιούλιος κόμης, ο νεότερος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 140

Γκιουλα
Κατηγορία:Υπουργοί Εξωτερικών Υποθέσεων της Αυστροουγγαρίας
Κατηγορία:Ούγγροι συγγραφείς
Κατηγορία:Ούγγροι μοναρχικοί
Κατηγορία:Υπουργοί Εσωτερικών Υποθέσεων της Ουγγαρίας
Κατηγορία:Υπουργοί Εξωτερικών Υποθέσεων της Ουγγαρίας
Κατηγορία:Μέλη της Ουγγρικής Ακαδημίας Επιστημών
Κατηγορία:Ιππότες του Τάγματος του Χρυσόμαλλου Δέρατος
Κατηγορία:Αυστροούγγροι
Tom & Jerry

***Τομ και Τζέρι*** (αγγλικά: ***Tom & Jerry***) είναι αμερικανική κωμική παιδική ταινία κινουμένων σχεδίων ζωντανής δράσης του 2021 βασισμένο στους χαρακτήρες των κινουμένων σχεδίων Τομ και Τζέρι που δημιουργήθηκαν από τους Γουίλιαμ Χάνα και Τζόζεφ Μπάρμπερα. Η ταινία την σκηνοθετισε ο Τιμ Στόρι και σε σενάριο του Κέβιν Κοστέλο. Στην ταινία πρωταγωνιστούν η Κλόϊ Γκρέις Μορέτζ ως Κειλα και ο Μάικλ Πένια.

## Ελληνική μεταγλώττιση
* Ηρώ Μπέζου ως Κέιλα
* Θανάσης Κουρλαμπάς ως Τέρενς 
* Χρήστος Πλαΐνης ως Κος Ντουμπρό
* Γιώργος Σκουφής ως Μπεν
* Σωτήρης Δουβρης ως Μπουτς ο γάτος 
* Φοίβος Ριμένας ως Κάμερον 
* Μαρία Θρασυβουλίδη ως Πρίτα
* Θοδωρής Σμέρος ως Σεφ Τζάκι 
* Μαριλένα Χατζηνικολαΐδη ως Τζόι
* Βασίλης Μήλιος ως Σπάϊκ το Μπουλντόγκ

## Κυκλοφορία
Η ταινία έκανε πρεμιέρα στις 26 Φεβρουαρίου του 2021 στους κινηματογράφους από την Warner Bros Pictures και για ένα μήνα συνδρομή στο HBO MAX.

Στην Ελλάδα, η ταινία κυκλοφόρησε στις 10 Ιουνίου του 2021 από την Tanweer.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Ταινίες του 2021
Κατηγορία:Αμερικανικές ταινίες της δεκαετίας 2020
Κατηγορία:Ταινίες κινουμένων σχεδίων του 2021
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές περιπετειώδεις ταινίες
Κατηγορία:Αμερικανικές κωμικές ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αγγλόφωνες ταινίες
Κατηγορία:Αμερικανικές slapstick ταινίες
Κατηγορία:Reboots ταινιών
Κατηγορία:Ταινίες Τομ και Τζέρι
Κατηγορία:Ταινίες σχετικά με σκύλους
Κατηγορία:Ταινίες τοποθετημένες σε ξενοδοχεία
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής Warner Bros.
Κατηγορία:Ταινίες κινουμένων σχεδίων της Warner Bros.
Κατηγορία:Ταινίες γυρισμένες στα Warner Bros. Studios Leavesden
Κατηγορία:Ταινίες σχετικά με γάτες
Άλλιο του Χέλντραϊχ

[μικρογραφία|Άλλιο του Χέλντραϊχ (''Allium heldreichii''), [Όλυμπος|Όρος Όλυμπος, Πιερία]]
Το είδος **Άλλιο του Χέλντραϊχ** (*Allium heldreichii*) ανήκει στην οικογένεια Λιλιίδες (LILIACEAE) και αποτελεί ενδημικό είδος της Ελλάδας.

## Ονομασία
Το όνομα του είδους οφείλει την ονομασία του στον Γερμανό βοτανολόγο του 19ου αιώνα Τέοντορ Χέρμαν φον Χέλντραϊχ, ο οποίος το ανακάλυψε για πρώτη φορά στον Όλυμπο το 1851.

## Γεωγραφική κατανομή
Αποτελεί ενδημικό είδος της Ελλάδας που κατανέμεται σε ορεινές περιοχές της Βορειοδυτικής Μακεδονίας (Όλυμπος, Βέρμιο), Θεσσαλίας (Όσσα, Κοιλάδα Τεμπών) και Στερεάς Ελλάδας (Γκιώνα)

## Οικολογία
Συναντάται σε υγρές ή σκιερές βραχώδεις περιοχές μεταξύ 800-2000μ.

## Περιγραφή φυτού
Βλάστος 20-60 εκατ. Φύλλα 2-4 κυλινδρικά, κοίλα που καλύπτουν το κατώτερο 1/3-1/4 του βλαστού. Σκιάδιο ημισφαιρικό. Άνθη κωδωνοειδή, ροδοκόκκινα με σκούρα νεύρωση. Οι στήμονες είναι αρκετά κοντύτεροι από τα τέπαλα. Νήματα εσωτερικών στημόνων με τρείς οξείς οδόντες. Ανθίζει Ιούνιο μέχρι Αύγουστο.

## Προστασία
Αποτελεί είδος που προστατεύεται από την ελληνική νομοθεσία (Π.Δ. 67/81).
Αρχείο:Άλλιο του Χέλντραϊχ (Allium heldreichii)1.jpg|Άλλιο του Χέλντραϊχ (*Allium heldreichii*), Όρος Όλυμπος, Πιερία


## Πηγές

* Παπιομύτογλου Β. 2006, Αγριολούλουδα της Ελλάδας.
* Lafranchis T. & Sfikas G. 2001, Flowers of Greece (Vol. 2).
* Strid A. 1980, Φυτά του Ολύμπου.
* Strid A. & Tan K. 1991, Mountain Flora of Greece (Vol. 2)
* Tutin et al. 2005, Flora Europaea Vol 5, Cambridge University Press

## Παραπομπές


Κατηγορία:Ελληνική χλωρίδα
Κατηγορία:Ενδημική Χλωρίδα της Ελλάδας
Γουότερβιλ (Ουάσινγκτον)

Το **Γουότερβιλ** (αγγλικά: Waterville, Washington) είναι πόλη και έδρα της κομητείας Ντάγκλας, στην Ουάσινγκτον των ΗΠΑ, η οποία είναι γνωστή για την βιομηχανία σίτου της. Ως τμήμα της κομητείας Ντάγκλας, αποτελεί μέρος της μητροπολιτικής περιοχής Γουενάτσι-Ηστ Γουενάτσι. Ο πληθυσμός ήταν 1.134 κάτοικοι στην απογραφή του 2020.

Η περιοχή που καταλαμβάνει το Γουότερβιλ εποικίστηκε το 1883 από τον Α.Τ. Γκρην. Το 1886 ενθάρρυνε με επιτυχία τις δωρεές γης και η πόλη ιδρύθηκε με το όνομα «Τζάμπερ'ς Φλατ». Μετά την ανακάλυψη μιας μεγάλης πηγής νερού κάτω από το αγρόκτημα του Γκρην, η πόλη μετονομάστηκε σε «Γουότερβιλ», δηλαδή *Νεροχώριο*.

## Παραπομπές


## Εξωτερικοί σύνδεσμοι
* 

Κατηγορία:Πόλεις της πολιτείας Ουάσινγκτον
Κατηγορία:Έδρες κομητειών της πολιτείας Ουάσινγκτον
Εθνικό Συμβούλιο της Σλοβακίας

thumb|275x275px|Το κτήριο που στεγάζει το Εθνικό Συμβούλιο της Δημοκρατίας της Σλοβακίας
Το **Εθνικό Συμβούλιο της Δημοκρατίας της Σλοβακίας** (σλοβακ. *Národná rada Slovenskej republiky*, συντομογρ. *NR SR*) είναι το εθνικό κοινοβούλιο της Σλοβακίας, που αποτελεί το μοναδικό νομοθετικό σώμα της χώρας. Το σώμα αυτό έχει 150 μέλη (βουλευτές), που εκλέγονται με μυστική καθολική ψηφοφορία μία φορά κάθε τέσσερα έτη, με αναλογική εκπροσώπηση και έδρες που κατανέμονται με τη μέθοδο των μεγαλύτερων υπολοίπων. Το όριο εκλογής βουλευτών για ένα κόμμα είναι το 5%.

Την παρούσα ονομασία φέρει επισήμως το σλοβακικό κοινοβούλιο από την 1η Οκτωβρίου του 1992. Από το 1969 έως το 1992 το προκάτοχο σώμα, που ήταν κοινοβούλιο του σλοβακικού τμήματος της Τσεχοσλοβακίας, ονομαζόταν Σλοβακικό Εθνικό Συμβούλιο (*Slovenská národná rada*).

Το Εθνικό Συμβούλιο εγκρίνει τη νομοθεσία και τον ετήσιο προϋπολογισμό του κράτους. Η συγκατάθεσή του απαιτείται για την επικύρωση διεθνών συνθηκών που υπογράφει η κυβέρνηση της χώρας και είναι επίσης υπεύθυνο για την έγκριση στρατιωτικών επιχειρήσεων. Επίσης εκλέγει πρόσωπα σε κάποιες θέσεις της εκτελεστικής και της δικαστικής εξουσίας, καθώς νόμοι ορίζουν.

Το κτήριο που στεγάζει το Εθνικό Συμβούλιο της Δημοκρατίας της Σλοβακίας βρίσκεται στην πρωτεύουσα της Σλοβακίας Μπρατισλάβα, δίπλα στο Κάστρο της Μπρατισλάβας, στην Πλατεία Αλεξάντερ Ντούμπτσεκ.

## Παραπομπές


Εθνικο Συμβουλιο
Σλοβακια
Σονγκ Λονγκ

Ο  Σονγκ Λονγκ (Κινεζικά:宋龙, pinyin:Sòng Lóng, γεννημένος στις 20 Αυγούστου 1989 στο Κινγκντάο, Σάντονγκ) είναι ένας Κινέζος ποδοσφαιριστής που παίζει ως αριστερός αμυντικός ή μέσος παίκτης για την Σαντόνγκ Ταϊσάν στην Κινεζική Σούπερ Λιγκ.

Ο Σονγκ εντάχθηκε στην Κινγκντάο Τζόνοουν από το Νταλίαν Σιντ το 2010.  Στις 17 Απριλίου 2010, έκανε το ντεμπούτο του σε αγώνα του 2010 στην Κινεζική Σούπερ Λιγκ, στο οποίο ο Κινγκντάο Τζόουν ισοτιμούνταν με τον Λιάονγκ Χουγουίν 3-3. Μετά το παιχνίδι καθιερώθηκε ως παίκτης εντός της ομάδας, ωστόσο μέχρι την περίοδο του 2013 της Κινεζικής Σούπερ Λιγκ ήταν μέρος της ομάδας που αναβλήθηκε στο τέλος της σεζόν.  Έμεινε με το σύλλογο και σκόραρε το πρώτο του γκολ στις 19 Ιουλίου 2014 σε νίκη 3-0 εναντίον της Χεμπέι Ζονγκτζί.

Στις 14 Ιουλίου 2016, ο Σονγκ μεταφέρθηκε στην κινεζική ομάδα της Σούπερ Λιγκ Σάντονγκ Λουνένγκ. Έκανε το ντεμπούτο του για το Σαντόνγκ σε μια νίκη 4-1 σε αγώνα εναντίον της Hangzhou Greentown. Καθιερώθηκε ως παίκτης εντός της ομάδας και ήταν μέρος των παικτών που κέρδισαν το Κινεζικό Κύπελλο FA του 2020 εναντίον της Jiangsu Suning F.C. σε νίκη 2-0. Ως ένας συνεχής ευέλικτος παίκτης εντός της ομάδας, κέρδισε τον πρώτο του τίτλο πρωταθλήματος με το σύλλογο όταν ήταν μέρος των παικτών που κέρδισαν το τίτλο της Super League της Κίνας το 2021. Αυτό θα ακολουθήσει την κατάκτηση του Κινέζικου Κύπελλου FA 2022 με αυτή την ομάδα την επόμενη σεζόν.
## Παραπομπές

Κατηγορία:Ποδοσφαιριστές Λιγκ Ουάν Κίνας
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Σαντόνγκ Λουνένγκ Ταϊσάν ΦΚ
Αναστασία Γιάμαλη

Η **Νατάσα Γιάμαλη** (1987, Αθήνα) είναι Ελληνίδα δημοσιογράφος, ραδιοφωνική παραγωγός και τηλεοπτική παρουσιάστρια, η οποία από το 2024 εργάζεται στον τηλεοπτικό σταθμό *[[Mega Channel]]*. Στο ενεργητικό της περιλαμβάνονται συνεντεύξεις με καταξιωμένους διανοητές διεθνούς κύρους, όπως οι Νόαμ Τσόμσκι, Σλάβοϊ Ζίζεκ, Τζέιμς Γκάλμπρεϊθ Ναόμι Κλάιν, Τζόρτζιο Αγκάμπεν και Λίο Πάνιτς.

## Πρώτα χρόνια και σπουδές
Γεννήθηκε το 1987 στην Αθήνα. Έλκει την καταγωγή της από τη Μάνη. Μεγάλωσε πρώτα στον Πειραιά και έπειτα στα Νότια Προάστια των Αθηνών, όπου κατοικεί μέχρι και σήμερα. 

Ολοκληρώνοντας τις εγκύκλιες σπουδές της, μετέβη στην Αγγλία όπου έλαβε πτυχίο Νομικής από το Πανεπιστήμιο Σίτι του Λονδίνου. Επίσης, το 2013 ολοκλήρωσε μεταπτυχιακές σπουδές στην Επικοινωνία στο London School of Economics.

## Επαγγελματική σταδιοδρομία
Το 2011 ξεκίνησε τη δημοσιογραφική καριέρα της στην εφημερίδα *[[Η Αυγή]]* και αρθρογραφούσε παράλληλα και σε άλλα ελληνικά ΜΜΕ. Από το 2016 έως το 2018, εργάστηκε στην ΕΡΤ ως συμβασιούχος. Το 2018 ανέλαβε την παρουσίαση του κεντρικού δελτίου ειδήσεων στο περιφερειακό κανάλι της Αττικής *[[Kontra Channel]]* και από την επόμενη χρονιά μέχρι το 2024 την καθημερινή νυχτερινή πολιτικοκοινωνική εκπομπή, *Kontra24*.

Από τον Σεπτέμβριο 2024, η Γιάμαλη εργάζεται στον τηλεοπτικό σταθμό *[[Mega Channel]]*, όπου παρουσιάζει κάθε Σαββατοκύριακο την μεσημβρινή εκπομπή *Εξελίξεις Τώρα*. Παράλληλα, από το 2019 έως το 2025 παρουσίαζε ραδιοφωνική εκπομπή στον *Real FM* μαζί με τον δημοσιογράφο Γιώργο Παγάνη.

Τον Σεπτέμβριο 2025, σχετικά με το θέμα της δολοφονίας του Τσάρλι Κερκ, η Γιάμαλη -μετά από σχόλια που έγιναν- άσκησε δημόσια κριτική στον υπουργό Άδωνι Γεωργιάδη, υποστηρίζοντας την ελευθερία του Τύπου.

## Ενασχόληση με την πολιτική
Διετέλεσε μέλος της Νεολαίας Συνασπισμού και αργότερα της Νεολαίας ΣΥ.ΡΙΖ.Α., και ήταν ενεργή στο τμήμα ΜΜΕ του κόμματος. Η ίδια και άλλα πρόσωπα όπως οι Γ. Κυρίτσης, Χρ. Σίμος και Δ. Καραμάνης αποτέλεσαν το 2012 την ομάδα διαχείρισης των Μέσων κοινωνικής δικτύωσης του ΣΥΡΙΖΑ. Η συγκεκριμένη ομάδα, παρουσίασε έντονη δράση στο πλαίσιο των διπλών εκλογών εκείνου του έτους, αν και μεταγενέστερα χαρακτηρίστηκε αρνητικά από διάφορα ΜΜΕ.
	
Στις αυτοδιοικητικές εκλογές του 2014, η Γιάμαλη εξελέγη περιφερειακή σύμβουλος στον Νότιο Τομέα Αττικής με την παράταξη «Δύναμη Ζωής» της Ρένας Δούρου. Στις βουλευτικές εκλογές του Σεπτεμβρίου 2015 ήταν υποψήφια με τον ΣΥΡΙΖΑ στη Β΄ Αθηνών, σε μη εκλόγιμη θέση.
	
### Σημειώσεις

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες πολιτευτές
Κατηγορία:Απόφοιτοι της Σχολής Οικονομικών του Λονδίνου
Λέντο Γκόφφι

Ο **Λέντο Γκόφφι** (*Lento Goffi*, 15 Νοεμβρίου 1923 – 14 Ιανουαρίου 2008) ήταν Ιταλός μοντερνιστής ποιητής, δημοσιογράφος, δοκιμιογράφος, κριτικός λογοτεχνίας, εκπαιδευτικός  και ακαδημαϊκός., 

## Βιογραφία
Γεννήθηκε στις 1923 στην Κιάρι σε οικογένεια αντιφασιστών. Φοίτησε στο Liceo Arnaldo και αποφοίτησε από το Κρατικό Πανεπιστήμιο του Μιλάνου όπου σπούδασε Μοντέρνα Λογοτεχνία (Lettere moderne), ενώ στη συνέχεια έκανε μαθήματα και σε κάποιες σχολές στη Μπρέσια. Παντρεύτηκε την Elisa Marchina με την οποία έκαναν ένα γιο, τον Giorgio.

Ο Λέντο Γκόφφι πέθανε την 2008 στο Μπρέσια σε ένα οίκο ευγηρίας.

## Εργογραφία

* 1962: *Lunar ietto* (Il Bruttanome)
* 1964: *Cinque poesie e una prosa* (Sigma, revista)
* 1968: *Dalla Marca d'Oriente* (Scheiwiller) 
* 1971: *Un'isola, si, con sei incisioni di Franca Ghitti* (L.N.C.)
* 1974: *Evasivamente flou* (Scheiwiller Books)
* 1979: *Cronachetta, con sei incisioni di Franca Ghitti* (Scheiwiller)
* 1981: *Un sabato di febbraio* (Società di poesia) 
* 1984: *L'attimo incolore, con tre acqueforti di Giovanni Repossi* (Il Farfengo)
* 1986: *Diario per l'assente* (Lo Specchio,  Mondadori)
* 1991: *L'amata Phegea* (La Quadra)
* 1994: *Per orbite interne* (La Quadra)

## Παραπομπές


## Εξωτερικοί σύνδεσμοι

* I cinque poeti bresciani più grandi di sempre

Κατηγορία:Ιταλοί δοκιμιογράφοι
Κατηγορία:Ιταλοί δημοσιογράφοι
Κατηγορία:Συμβολιστές ποιητές
NGC 1288

Ο **[[Νέος Γενικός Κατάλογος|NGC]] 1288** είναι ενδιάμεσος ραβδωτός σπειροειδής γαλαξίας ο οποίος απέχει περίπου 196 εκατομμύρια έτη φωτός και βρίσκεται στον αστερισμό Κάμινο. Τον 19ο αιώνα ο αστρονόμος Τζων Χέρσελ τον περιέγραψε ως «πολύ αμυδρό, μεγάλο, στρογγυλό, σταδιακά λίγο πιο φωτεινό στο κέντρο». Η μορφολογική ταξινόμησή του είναι SABc(rs)  υποδεικνύοντας πως ο γαλαξίας έχει αμυδρή κεντρική «ράβδο» κατά μήκος του πυρήνα του (SAB), έναν ατελή εσωτερικό δακτύλιο που περιστρέφεται έξω από τη «ράβδο« (rs), και πολλαπλούς χαλαρούς σπειροειδείς βραχίονες.  Οι  βραχίονες διακλαδίζονται σε διαστήματα 120° σε ακτίνα 30″ από τον πυρήνα. Ο γαλαξίας πιθανότατα περιβάλλεται από δακτύλιο σκοτεινής ύλης, δίνοντάς του λόγο μάζας προς φως 14 M&#x2609;/L&#x2609;.

## Υπερκαινοφανής
Στις 17 Ιουλίου 2006 παρατηρήθηκε από την Πρετόρια στη Νότια Αφρική υπερκαινοφανής ο οποίος ονομάστηκε **SN 2006dr** και ήταν τύπου Ia.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κάμινος (αστερισμός)
1288
12204
-05-08-025
Προγραμματισμένη απαξίωση

Στα οικονομικά και το βιομηχανικό σχεδιασμό, η **προγραμματισμένη απαξίωση** (που ονομάζεται επίσης **ενσωματωμένη απαξίωση** ή **πρόωρη απαξίωση**) είναι η έννοια της πολιτικής του σχεδιασμού ενός προϊόντος με τεχνητά περιορισμένο κύκλο ζωής ή σκόπιμα εύθραυστο σχεδιασμό, έτσι ώστε να γίνεται παρωχημένο μετά από μια συγκεκριμένη προκαθορισμένη περίοδο χρόνου στην οποία λειτουργεί ελαττωματικά ή ξαφνικά παύει να λειτουργεί. 

## Παραπομπές


Κατηγορία:Απαρχαίωση
Αρσένιος ο Κερκυραίος

Ο **Αρσένιος ο Κερκυραίος** είναι ένας από τους κύριους πολιούχους αγίους της Κέρκυρας μαζί με τον Σπυρίδωνα. Γεννήθηκε στην Κωνσταντινούπολη με εβραϊκή πίστη. Έγινε χριστιανός και πρώτος επίσκοπος της Κέρκυρας.

Πιθανόν καταγόταν από την Παλαιστίνη. Έχοντας γίνει επίσκοπος της Κέρκυρας, του αποδόθηκε η επισημοποίηση του μυστηρίου του Χρίσματος που εξακολουθεί να ισχύει στην Ορθόδοξη Εκκλησία. Σύμφωνα με τις αγιογραφικές συλλογές, πέθανε ή το 953 ή το 959.

## Παραπομπές


Κατηγορία:Ανατολικοί Ορθόδοξοι επίσκοποι
Κατηγορία:Έλληνες επίσκοποι
Κατηγορία:Χριστιανισμός στην Κέρκυρα
Κατηγορία:Επίσκοποι του 10ου αιώνα
Κομητεία Λάνκαστερ (Πενσυλβάνια)

Η **Κομητεία Λάνκαστερ** (αγγλικά: *Lancaster County*) είναι κομητεία που βρίσκεται στην Κοινοκοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν
552.984 κάτοικοι, καθιστώντας την την έκτη πολυπληθέστερη κομητεία της Πενσυλβάνια. Η έδρα της κομητείας του είναι επίσης το Λάνκαστερ.    

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,550 τ.χλμ, εκ των οποίων 2,440 τ.χλμ είναι στεριά και 110 τ.χλμ  (4,1%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Πενσυλβάνια
Κομητεία Λάνκαστερ (Νότια Καρολίνα)

Η **Κομητεία Λάνκαστερ** (αγγλικά: *Lancaster County*) είναι κομητεία που βρίσκεται στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 96.016 κάτοικοι, με την έδρα της κομητείας να είναι το Λάνκαστερ, το οποίο έχει αστικό πληθυσμό 23.979.  Η κομητεία δημιουργήθηκε το 1785. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,437 τ.χλμ, εκ των οποίων 1,422 τ.χλμ  είναι στεριά και 15,0 τ.χλμ (1,08%) καλύπτονται από ύδατα (λίμνες, ποτάμια).   
## Παραπομπές


Κατηγορία:Κομητείες της Νότιας Καρολίνας
Κομητεία Λάνκαστερ (Νεμπράσκα)

Η **Κομητεία Λάνκαστερ** (αγγλικά: *Lancaster County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 322.608 κάτοικοι,  καθιστώντας την τη δεύτερη πιο πυκνοκατοικημένη κομητεία στη Νεμπράσκα. Έδρα της κομητείας του είναι το Λίνκολν,  η πρωτεύουσα της πολιτείας. Η κομητεία δημιουργήθηκε το 1859.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,190 τ.χλμ, εκ των οποίων 2,170 τ.χλμ  είναι στεριά και περίπου 20,0 τ.χλμ (1,0%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Σέρινταν (Κάνσας)

Η **Κομητεία Σέρινταν** (αγγλικά: *Sheridan County*) είναι κομητεία που βρίσκεται στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 2.447 κάτοικοι. 
 Η έδρα της κομητείας του είναι το Χόξι.  Η κομητεία πήρε το όνομα της από τον Φίλιπ Σέρινταν, στρατηγού κατά τη διάρκεια του αμερικανικού εμφυλίου πολέμου.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,320 τ.χλμ , εκ των οποίων 2,319 τ.χλμ είναι στεριά και 1,0 τ.χλμ (0,03%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Κάνσας
Κομητεία Έντουαρντς (Τέξας)

Η **Κομητεία Έντουαρντς** (αγγλικά: *Edwards County*) είναι κομητεία που βρίσκεται στο οροπέδιο Έντουαρντς στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1.422 κάτοικοι.  Η έδρα της κομητείας είναι το Ρόκσπρινγκς.  Η κομητεία δημιουργήθηκε το 1858 και οργανώθηκε το 1883  Πήρε το όνομά της από τον Χέιντεν Έντουαρντς,  έναν από τους πρώτους αποίκους του Τέξας. Το Έντουαρντς Ακουίφερ και το Έντουαρντς Πλατό ονομάζονται από την κομητεία λόγω των τοποθεσιών τους. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 5,500 τ.χλμ, εκ των οποίων 5,490 τ.χλμ είναι ξηρά και 9,0 τ.χλμ  τ.χλμ  (0,09%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Σέρινταν (Νεμπράσκα)

Η **Κομητεία Σέρινταν** (αγγλικά: *Sheridan County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 5.127 κάτοικοι.  Έδρα της κομητείας του είναι το Ράσβιλλ.  Η κομητεία ιδρύθηκε το 1885 και πήρε το όνομα της από τον στρατηγό Φίλιπ Σέρινταν. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 6,400 τ.χλμ, εκ των οποίων 6,320 τ.χλμ  είναι στεριά και 75 τ.χλμ (1,2%) να καλύπτονται από ύδατα (λίμνες, ποτάμια).  Είναι η τέταρτη μεγαλύτερη κομητεία στη Νεμπράσκα ανά περιοχή.
## Παραπομπές


Κατηγορία:Κομητείες της Νεμπράσκα
Πέρα Νεβρόπολη Άρτας

H **Πέρα Νεβρόπολη** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Πέρα Νεβρόπολη βρίσκεται προς τα όρια με την Περιφερειακή Ενότητα Τρικάλων σε υψόμετρο 630 μέτρα και συνορεύει ανατολικά με τον οικισμό Νεβρόπολη. Απέχει περίπου 26 χλμ. ΝΑ. από το Βουλγαρέλι (έδρα του δήμου) και 47 χλμ. ΒΑ. από την Άρτα.

Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην κοινότητα Τετρακώμου.**** Διοικητικά, σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Τετρακώμου που υπάγεται στη Δημοτική Ενότητα Αθαμανίας του Δήμου Κεντρικών Τζουμέρκων ενώ σύμφωνα με την απογραφή 2021 έχει πληθυσμό 46 κατοίκων όταν με αυτήν του 2011 είχε 56.

## Παραπομπή


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων